แบงก์ดุแข่งดูดเงินฝากช่วงสั้น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
9 ส.ค. 2554

โพสต์ทูเดย์ — ธนาคารแข่งระดมเงินฝากสั้น เอาใจลูกค้ารองรับดอกเบี้ยขาขึ้น ทหารไทย ออกฝากประจำ 3 เดือน ดอกเบี้ย 1.5% ต่อปี 7 วันรับดอกเบี้ยไปใช้ก่อน
นางกาญจนา โรจวทัญญู ผู้ช่วยกรรมการผู้จัดการใหญ่ สายงานส่งเสริมการตลาดลูกค้ารายย่อย ธนาคารทหารไทย เปิดเผยว่า ขณะนี้หลายธนาคารหันมาแข่งขันออกโครงการเงินฝากพิเศษระยะเวลาสั้นๆ เพื่อเอาใจลูกค้าที่ไม่ต้องการล็อกเงินยาว เพราะเชื่อว่าดอกเบี้ยในตลาดจะปรับขึ้นได้อีก หลายธนาคารจึงเร่งระดมเงินฝากในช่วงนี้ เพราะต้องการปิดงบช่วงปลายปีให้ออกมาสวยงาม
ล่าสุดได้ออกโครงการเงินฝากประจำ “ทีเอ็มบี ดอกเบี้ยด่วน” ประเภท 3 เดือน ดอกเบี้ย 1.5% ฝากขั้นต่ำ 1 หมื่นบาท โดยดอกเบี้ย 1.5% สำหรับฝาก 3 เดือน ถือเป็นอัตราที่สูงกว่าอัตราตลาดทั่วไปที่อยู่ราวๆ 0.50.85% 
นอกจากนี้ พิเศษที่ลูกค้าสามารถถอนดอกเบี้ยทั้งก้อน หลังจากฝากเงินไปแล้ว 7 วัน นับจากวันที่ลูกค้าฝากเงินแต่ละครั้ง เพื่อนำไปใช้ได้เลย โดยดอกเบี้ยดังกล่าวจะโอนเข้าบัญชีออมทรัพย์ หรือกระแสรายวันของลูกค้าทันทีโดยอัตโนมัติ 
“4 เดือนที่แล้ว เงินฝากประจำ 12 เดือน รับดอกเบี้ย 7 วัน ประสบความสำเร็จได้เงินฝากเข้ามา 3 หมื่นล้านบาท สำหรับโครงการต่อเนื่อง ฝากประจำ 3 เดือนหนนี้ ตั้งเป้าหมายระดมเงินฝากเข้ามาอีก 3 หมื่นล้านบาท และถ้าชุดนี้ครบกำหนดก็อาจพิจารณาโปรแกรมออกเงินฝากมารองรับอีก” นางกาญจนา กล่าว
นางกาญจนา กล่าวว่า จากการได้พูดคุยกับลูกค้าเงินฝากประจำ พบว่า ลูกค้าจะแบ่งการออมในบัญชีเงินฝากประจำ เป็นระยะสั้น ระยะกลาง และระยะยาว จุดประสงค์ที่ลงทุนในบัญชีเงินฝากประจำระยะสั้นก็เพื่อหากมีการปรับเปลี่ยนอัตราดอกเบี้ยหรือมีความจำเป็นต้องนำเงินออกไปใช้ก่อน ก็จะได้มีสภาพคล่องหรือความยืดหยุ่นมากขึ้น แต่ก็มักจะฝากในจำนวนเงินไม่มากนัก เพราะส่วนใหญ่ฝากเงินระยะสั้นก็จะได้ผลตอบแทนด้านอัตราดอกเบี้ยค่อนข้างน้อย ฝากระยะยาวก็จะได้ผลตอบแทนที่มากกว่า 
ด้านธนาคารเกียรตินาคิน ออกเงินฝาก 4 เดือน ดอกเบี้ย 2.40% ต่อปี ฝากขั้นต่ำ 1 แสนบาท ถึง 2 ล้านบาท ขณะที่กรุงศรีอยุธยาออกเงินฝากประจำ 25 เดือน ดอกเบี้ย 2.75% จ่ายดอกเบี้ยทุกเดือน ฝากขั้นต่ำ 5 หมื่นบาท 
ก่อนหน้านี้ ธนชาตและนครหลวง ไทยออกเงินฝาก 5 เดือน ดอกเบี้ย 2% ต่อปี เปิดบัญชีขั้นต่ำ 1 หมื่นบาท จ่ายดอกเบี้ยทุกเดือนกรณีฝาก 3 เดือนขึ้นไปแต่ไม่ครบกำหนด ได้รับดอกเบี้ยตามระยะเวลาฝากจริงในอัตรา 0.5% ต่อปี และได้ออกตั๋วแลกเงิน 5 เดือน ดอกเบี้ย 2.1% ลงทุนขั้นต่ำ 1 แสนบาท จ่ายดอกเบี้ยตั้งแต่เดือนแรกที่ลงทุน จนครบทุกเดือน กรณีฝากตั้งแต่ 2 เดือนขึ้นไป แต่ไม่ครบกำหนด จะได้รับดอกเบี้ยระยะเวลาฝากจริง 0.5% ต่อปี ส่วนธนาคารกรุงเทพ ปรับเพิ่มเงินฝากประจำ 3 เดือน จาก 0.875% เป็น 1% ไปเมื่อ 1 ต.ค.ที่ผ่านมา พร้อมกับปรับฝากประจำ 636 เดือน ขึ้นอีก 0.1250.25%